LUISTERBOEK: Op pad deur Dana Snyman | Netwerk24
18 Junie 2019 16:42
Dana Snyman se reisjoernaal, Op pad, is die Afrikaanse luisterboek wat in Julie op Netwerk24 beskikbaar is. Fiona Moodie se Noko en die Koel Katte is die kinder-luisterboek vir die maand.
Dana Snyman se aweregse reisjoernaal vertel twee stories: In deel een is Dana op pad saam met die TV-­span van sy reeks, Op pad met Dana. Soos hulle die land deurkruis op soek na stories, beleef Dana nie net die lief en leed van die mense met wie hy gesels nie, maar ook 'n innerlike reis.
Ná besoeke aan Orania, sy ouma­hulle se ou erf, Adriaan Vlok (met sy plastiek voetwasskottel) en President Zuma se niggie, vind hy nuwe hoop – en kom hy uiteindelik huistoe met Blackie, die weggooihond van die N1.
In deel twee beleef Dana die Rugby Wêreldbeker saam met uiteenlopende rugbyliefhebbers. Hy kuier in kroeë, klubs, township­huisies; saam met oom Frik du Preez en saam met Joost. Hy ontvang ook 'n enigmatiese Valentynsboodskap.
Op pad is Dana se eerlikste boek nog, soms skreiend so. Dié boek vra lesers om saam met hom op 'n nuwe reis te gaan, weg van vooroordele en wantroue, na 'n plek van genade en hoop.
Wenke om die boek te luister:
VIR KINDERS: Luister na Fiona Moodie se kinderboek, Noko en die Koel Katte, eksklusief op Netwerk24 in Julie.